Պաշտպան Ինեսսա Պետրոսյանն էլ մեր զրույցում նշեց, որ նման պայմաններում անհասկանալի է, թե ինչու է դատավոր Բեկթաշյանը այսքան ձգձգում այս գործով դատական նիստերը։ «Արդեն տեւական ժամանակ է, ինչ այս գործով դատական նիստերը տարբեր պատճառաբանություններով չեն կայանում, ուստի ինչ-որ միտում է երեւում, որ կամ պարոն Բեկթաշյանը չի ցանկանում այս գործով արդարադատություն իրականացնել կամ այլ պատճառներ կան նման կերպ վարվելու համար»,- ասաց Պետրոսյանը։